CELEX: C2004/251/14
Language: da
Date: 2004-10-09 00:00:00
Title: Sag C-343/04: Anmodning om præjudiciel afgørelse forelagt ved kendelse afsagt den 21. juli 2004 af Oberster Gerichtshof i sagen Land Oberösterreich mod ČEZ, a.s.

9.10.2004   
            
            
               DA
            
            
               Den Europæiske Unions Tidende
            
            
               C 251/8
            
         Anmodning om præjudiciel afgørelse forelagt ved kendelse afsagt den 21. juli 2004 af Oberster Gerichtshof i sagen Land Oberösterreich mod ČEZ, a.s.
   (Sag C-343/04)
   (2004/C 251/14)
   Ved kendelse afsagt den 21. juli 2004, indgået til Domstolens Justitskontor den 10. august 2004, har Oberster Gerichtshof i sagen Land Oberösterreich mod ČEZ, a.s. forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   »Skal begrebet »sager om rettigheder over fast ejendom« i artikel 16, nr. 1, i konventionen om retternes kompetence og om fuldbyrdelse af retsafgørelser i borgerlige sager, herunder handelssager af 27. september 1968 (herefter »Bruxelles-konventionen«) fortolkes således, at det også omfatter et (præventivt) negatoriske søgsmål, hvori der er nedlagt påstand om, at der fra en i en nabostat — der ikke er medlem af Den Europæiske Union — beliggende fast ejendom ikke sker skadevirkning (i nærværende sag: ioniserende stråling fra et atomkraftværk i Den Tjekkiske Republik på en fast ejendom, hvis ejer er sagsøger i sagen, og som er anlagt i medfør af § 364, stk. 2, i Allgemeines bürgerliches Gesetzbuch (den østrigske almindelige borgerlige lovbog, herefter »ABGB«)?«